Sinfóníuhljómsveit Íslands heldur í tónleikaferð til Japans næstkomandi nóvember . Verður þetta í fyrsta sinn sem hljómsveitin ferðast til Asíu og verða haldnir tónleikar í öllum helstu borgum Japans , m.a. í Tókýó , Osaka , Sapporo og Hamamatsu . Nær uppselt er á alla tónleika hljómsveitarinnar í Japan . Stjórnandi í ferðinni er Vladimir Ashkenazy , aðalheiðursstjórnandi Sinfóníuhljómsveitar Íslands , en hann hefur notið gífulegra vinsælda í Japan um áratugaskeið . Einleikari er japanski píanóleikarinn Nobuyuki Tsujii ( Nobu ) sem er einn vinsælasti einleikari þar í landi . Tónleikahald er í höndum Avex Group sem stendur fyrir tónleikaferð Sinfóníuhljómsveitar Íslands til Japans . Á efnisskrá hljómsveitarinnar verða píanókonsertar nr. 2 eftir Rakhmaínov og Chopin , og sinfóníur nr. 2 eftir Sibelius og Rakhmanínov . Einnig hljóma Jökulljóð eftir Þorkel Sigurbjörnsson . Hljómsveitin hitar upp fyrir tónleikaferðina með Nobu og Ashkenazy í Eldborg fimmtudaginn 25. október kl. 19:30 . Nánar um tónleikana . Sjálfur Van Cliburn lét hafa eftir sér um leik hans þar að hann hefði verið „ alveg guðdómlegur “ . Nobu hefur komið fram í öllum helstu tónleikahöllum heims og leikið með fremstu hljómsveitum , m.a. undir stjórn Vladimirs Ashkenazy sem hefur verið dyggur stuðningsmaður hans um árabil . Mynddiskur með tónleikum Nobus í Carnegie Hall árið 2012 var valinn diskur mánaðarins hjá hinu virta tímariti Gramophone og hann hefur auk þess hljóðritað mikinn fjölda hljómdiska sem náð hafa metsölu í heimalandi hans . Vladimir Ashkenazy , hljómsveitarstjóri Vladimir Ashkenazy er óumdeilanlega frægastur íslenskra ríkisborgara í klassíska tónlistarheiminum . Vladimir Ashkenazy er aðalheiðursstjórnandi Sinfóníuhljómsveitar Íslands . Á tónleikaferðalaginu verða tvær efnisskrár sem verða leiknar til skiptis .